CELEX: 62014CN0575
Language: et
Date: 2014-12-11 00:00:00
Title: Kohtuasi C-575/14 P: Evropaïki Dynamiki – Proigmena Systimata Tilepikoinonion Pliroforikis kai Tilematikis AE 11. detsembril 2014 esitatud apellatsioonkaebus Üldkohtu (kuues koda) 2. oktoobri 2014 . aasta otsuse peale kohtuasjas T-340/07: Evropaïki Dynamiki – Proigmena Systimata Tilepikoinonion Pliroforikis kai Tilematikis AE versus Euroopa Komisjon

23.2.2015   
            
            
               ET
            
            
               Euroopa Liidu Teataja
            
            
               C 65/25
            
         Evropaïki Dynamiki – Proigmena Systimata Tilepikoinonion Pliroforikis kai Tilematikis AE 11. detsembril 2014 esitatud apellatsioonkaebus Üldkohtu (kuues koda) 2. oktoobri 2014. aasta otsuse peale kohtuasjas T-340/07: Evropaïki Dynamiki – Proigmena Systimata Tilepikoinonion Pliroforikis kai Tilematikis AE versus Euroopa Komisjon
   (Kohtuasi C-575/14 P)
   (2015/C 065/35)
   Kohtumenetluse keel: inglise
   
      Pooled
   
   
      Apellant: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (esindajad: advokaadid M. Sfyri ja I. Ampazis)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada vaidlustatud Üldkohtu otsus;
            
         
               —
            
            
               kohustada komisjoni heastama kahju, mis apellandile põhjustati sellega, et komisjon ei täitnud projekti „e–Content Exposure and Business Opportunities” raames lepingust EDC-53007 EEBO/27873 tulenevaid lepingulisi kohustusi. Täpsemalt, mõista komisjonilt välja summa 1 72  588,62 eurot, mis hõlmab kõiki kulusid, mida apellant kandis seoses tööga, mida ta teostas enne lepingu lõpetamist 16. mail 2003 ja mille ta oma lepinguliste kohustuste kohaselt üle andis. Teise võimalusena, juhul kui Euroopa Kohus leiab, et apellant oleks pidanud 16. maiks 2003 töö lõpetama, mõista komisjonilt välja vähemalt 1 27  076,48 eurot, mis hõlmab kõiki kulusid, mille apellant selle kuupäevani õiguspäraselt ja rangelt lepingutingimuste kohaselt kandis või kohustus tasuma;
            
         
               —
            
            
               mõista komisjonilt välja apellandi kohtukulud ja muud kulud, sealhulgas need, mis jäid apellandi kanda esimeses kohtuastmes, isegi kui apellatsioonkaebus läbi vaatamata jäetakse, ja käesoleva apellatsioonimenetlusega seotud kulud, kui apellatsioonkaebus vastuvõetavaks tunnistatakse.
            
         
      Väited ja peamised argumendid
   
   Apellant tugineb oma apellatsioonkaebuses asjaolule, et Üldkohus moonutas talle esitatud selgeid tõendeid, tõlgendades valesti lepingu EDC-53007 EEBO/27873 II lisa, pööramata piisavat tähelepanu talle esitatud kuluaruande tõenduslikule väärtusele ja leides seetõttu vääralt, et apellandi esitatud dokumendid ei ole sobivad ega piisavad, et tõendada, et ta kandis kuluaruandesse märgitud kulud tegelikult projekti elluviimiseks.